Vytenis Imbrasas

Vytenis Imbrasas (1928 m. gruodžio 11 d. Kaune – 2008 m. sausio 21 d. Vilniuje) – Lietuvos kino režisierius, scenaristas, poetas.

 Biografija 
1952 m. Vilniaus universitete baigė lietuvių kalbą ir literatūrą. 1956–1992 m. Lietuvos kino studijos kino kronikos redaktorius, dokumentinių filmų režisierius. Sukūrė, daugelį pagal savo scenarijus, filmų architektūros, kultūros temomis, biografinių, dokumentinių, mokslo populiarinamųjų filmų. Parašė eilėraščių. Lietuvos kinematografininkų sąjungos narys.

 Filmografija 
 Šauksmas, Lietuvos alpinistams, scenarijaus bendraautoris Rimtautas Šilinis, 1967 m.
 Vandens ir vėjo fuga, 1968 m., Varnos architektūros filmų festivalio prizas 1972 m.
 Akimirkos, (Antanas Sutkus), 1969 m.
 Jaunųjų balsai, 1971 m.
 Salomėja Nėris, 1971 m.
 Lazdynai – Architektų gatvė, 1974 m., Kelcų kino festivalio diplomas 1975 m.
 Variacijos 100-ojo vaidmens tema, (Monika Mironaitė), 1974 m.
 Laimingasis – tai aš, (Juozas Grušas), 1976 m.
 Geriau kaip mieste, 1981 m., Sofijos architektūros filmų festivalio prizas 1982 m.
 Vilniaus madona, 1981 m.
 Žemės muzika, vėjo spalva, (Bronius Kutavičius), 1988 m.
 Kaip draugas jūsų pažįstamas. Kristijonas Donelaitis, 1982 m.
 Kristijonas Donelaitis, 1989 m.
 Žūsim, kad gyventume, apie Sausio 13 įvykius, 1991 m.

 Bibliografija 
 Anapus rudens, antologija, sudarė ir parengė Vytautas Kubilius, 1995 m.

 Šaltiniai 

Kategorija:Lietuvos kino režisieriai
Kategorija:Lietuvos scenaristai
Kategorija:Lietuvos poetai